Birštono savivaldybės Nevyriausybinių organizacijų tarybos nariai 
Kauno regiono NVO tarybų forume

2023 m. gegužės 31 d. Birštono savivaldybės nevyriausybinių organizacijų tarybos nariai dalyvavo Nevyriausybinių organizacijų informacijos ir paramos centro kasmet organizuojamame Kauno regiono NVO tarybų forume, vykusiame Kauno miesto savivaldybės posėdžių salėje. 
Forume Nevyriausybinių organizacijų informacijos ir paramos centro direktorė Olia Žuravliova, Regionų politikos ekspertas Ričardas Diržys ir kiti centro atstovai pristatė neyriausybinių organizacijų plėtros galimybes, Kauno regiono savivaldybių viešųjų paslaugų perdavimo nepavaldžioms institucijoms situacijos analizę. Taip pat buvo aptarta nevyriausybinių organizacijų žymos gavimo reikšmė, finansinių ir veiklos ataskaitų pateikimo svarba Registrų centrui. Forumo dalyviai apžvelgė savivaldybių NVO tarybų veiklą, dalijosi savivaldybių NVO tarybų narių patirtimi, stiprinant visuomenines komisijas ir tarybas bei įgalinant piliečius dalyvauti sprendimų priėmimo procesuose.
Birštono savivaldybės NVO tarybą atstovavo NVO tarybos pirmininkė Roma Zajančkauskienė, NVO tarybos nariai Birutė Bartkevičiūtė, Kristupas Bubnys ir Lina Kamarauskienė.

